Ixef amezwaru yebna ɣef taggayin tiseddasiyin Ɛela ḥsab n yisnalsiyen yemgaraden armi d asesmel n wawalen d taggayin i deg llant tesɣunin, deg yixef wis sin (02) ad nesleḍ tisɣunin n usagel deg sin n yimuren tasnalɣa d tseddast. Deg tazwara ad neṭṭef tisɣunin n usagel i d-nejmeɛ di kraḍet n tantaliyin ad nwali ayen yemgadan deg talɣa d unamek, d tid iɛedlen deg unamek mxalafent deg talɣa, ad naɛreḍ ad d-nadi talɣarewt-nsent, sakin ad nexdem aḥric n tesleḍt taseddasayt, ad d-nefk tawuri i zemrent ad d-mlent tesɣunin di yal tantala.